text: Uventet glat føre gav mange uheld på motorveje i løbet af tirsdag
  26 april 2016 kl. 19.14
  Pludselige sne- og sludbyger har flere gange i løbet af tirsdag overrasket trafikanterne på motorvejene i Syd- og Sønderjylland. Mange biler har fået buler.
  I eftermiddag var det Sønderborgmotorvejen - og først på aftenen var det galt ved Vejle, hvor en håndfuld biler skøjtede rundt i det sydgående spor på motorvejen umiddelbart syd for Vejle Fjordbroen.
  Se mere på Local Eyes
  Ingen personer kom dog noget til - men der var et stort opbud af ambulancer og en redningshelikopter. En lægeambulance på vej til ulykkesstedet røg også af sporet og blev slemt medtaget - men heller ikke her var der personskade.
  